फसल मुआवजा कर्ज माफ की मांग,यूथ कांग्रेस ने ज्ञापन सौंपा
भोपालगढ़ | युवाकांग्रेस पाली लोकसभा युवा कांग्रेस भोपालगढ़ विधानसभा कमेटी के नेतृत्व में गुरुवार को किसानों के कर्ज माफ तथा फसल खराबे के मुआवजे को लेकर युवाओं ने ज्ञापन दिया। युवा कांग्रेस पाली लोकसभा महासचिव महेंद्र प्रताप देवड़ा ने बताया कि लोकसभा युवा कांग्रेस अध्यक्ष प्रकाश बोराणा विधानसभा युवा कांग्रेस अध्यक्ष स्वरूप खोत की अगुवाई में युवाओं ने डाक बंगले से लेकर उपखंड कार्यालय तक पैदल मार्च कर उपखंड अधिकारी अनिल कुमार पुनिया को ज्ञापन दिया। ज्ञापन में किसानों के कर्ज माफ, फसल खराबे के मुआवजे तथा भोपालगढ़ क्षेत्र की स्थानीय समस्याएं नवनिर्मित अस्पताल भवन को शुरू करना, अस्पताल में स्त्री विशेषज्ञ डॉक्टर कार्यरत ना होना, भोपालगढ़ से जोधपुर रोड़ क्षतिग्रस्त तथा पेयजल समस्याओं सहित अन्य जन समस्याओं को लेकर ज्ञापन दिया। इस दौरान प्रदेश सचिव राजूराम खोजा, देहात जिला कांग्रेस सचिव शिवकरण सैनी, जिलापरिषद सदस्य श्यामलाल गोदारा, किसान कांग्रेस जिलाध्यक्ष हनुमान खोजा, पाली लोकसभा महासचिव बंशीलाल सैनी सहित सैकड़ों युवा कांग्रेसी कार्यकर्ता मौजूद थे।
पीपाड़शहर | क्षेत्रके रतकुडिय़ा, कागल, भुण्डाना, मलार, सरगिया कला, खांगटा, खारिया खंगार सहित कई गांवों के कार्यकर्ता पाली लोकसभा अध्यक्ष प्रकाश बोराणा के नेतृत्व में भोपालगढ़ गए। इस दौरान कांग्रेस जिला अध्यक्ष हनुमान खोजा, युवा कांग्रेस प्रदेश महासचिव राजूराम खोजा, महासचिव रामप्रकाश गोदारा बासनी हरिसिंह, सीपी पूनिया सहित कई युवा नेता बैठक में भाग लेने के लिए भोपालगढ़ विधानसभा मुख्यालय पर पहुंचे।
बालेसर| राज्यसरकार द्वारा बिजली दरो में पिछले तीन वर्षों में की गई बढ़ोतरी विभिन्न प्रकार के कर के बोझ से परेशान किसानों के कर्ज मुक्त करने की मांग को लेकर यूथ कांग्रेस के शेरगढ़ विधानसभा क्षेत्र के कार्यकर्ता शुक्रवार को बालेसर तहसील कार्यालय पर एकत्रित होकर उपखंड अधिकारी को सीएम के नाम से ज्ञापन सौंपा जाएगा। यह जानकारी यूथ कांग्रेस के जोधपुर लोकसभा के अध्यक्ष विक्रमसिंह इंदा शेरगढ़ विधानसभा अध्यक्ष ओमप्रकाश यादव ने दी।
hin_Deva hin_Deva awa_Deva hin_Deva